open-index/open-wikipedia-markdown huggingface dataset:
USS Hornet (CV-12)

**USS ''Hornet'' (CV-12)** bola americká lietadlová loď triedy ''Essex'' (verzia s tzv. krátkym trupom). Loď sa v radoch amerického námorníctva zúčastnila druhej svetovej vojny a vietnamskej vojny. Pôvodne bola pomenovaná USS *Kerseage*, ale bola premenovaná na počesť lietadlovej lode USS ''Hornet'' (CV-8), potopenej v bitke pri ostrovoch Santa cruz v októbri 1942.

## Druhá svetová vojna
[thumb|left|Predná časť letovej paluby poškodená [Tajfúnom Cobra]]
Zákazka na výstavbu lode bola zadaná 9. septembra 1940. Jej kýl sa začal stavať 3. augusta 1942. Lodenice Newport News shipbuilding ju dokončili na sklonku roku 1943 ako v poradí siedme plavidlo triedy *Essex*. Po premenovaní na „Hornet“ sa stala ôsmou loďou amerického námorníctva v poradí nesúcu toto meno.

Začiatkom roku 1944 podporoval *Hornet* vylodenie na Novú Guineu, v máji sa zúčastnil náletov na Truk a v júni podporoval inváziu na Mariány. Počas toho sa zapojil do bitky vo filipínskom mori. Potom bol *Hornet* nasadený pri znovu obsadení Filipín – v bitke pri Leyte a potom pri náletoch na japonské ostrovy a invázii na Okinawu. *Hornet* sa tiež podieľal na potopení najväčšej bojovej lode sveta – japonskej ''Jamato'', ktorá sa v rámci operácie ''Ten-go'' vydala na samovražednú misiu aby sa pokúsila odraziť spojeneckú inváziu na Okinawu. Počas druhej svetovej vojny loď neutrpela žiadne bojové poškodenia, len v júni 1945 jej letovú palubu poškodil tajfún *Cobra*.

## Povojnová služba
[thumb|left|Posádka kozmickej lode [Apollo 11, ktorá sa nachádza v karanténe po návrate z letu na Mesiac a prezident Richard Nixon na palube *Hornetu*]]
V rokoch 1947-1955 sa *Hornet* nachádzal v rezerve, kde prešiel čiastkovou modernizáciou. Neskôr bola loď prestavaná ešte výraznejšie  a dostala napríklad uhlovú letovú palubu. Po znovuzavedení do služby čakalo *Hornet* bojové nasadenie vo vietnamskej vojne.

### Účasť na programe Apollo
Zaujímavý je tiež podiel lode na americkom kozmickom programe Apollo. *Hornet* asistoval pri suborbitálnom skúšobnom lete AS-202 rakety Saturn IB s veliteľským modulom, neoficiálne nazývaného *Apollo 3*. Veliteľský modul, vylovený z mora počas tejto misie, je dnes súčasťou expozície na palube lode. Posádka *Hornetu* potom vylovila posádky prvých dvoch pilotovaných misií, ktoré pristáli na Mesiaci. V júli 1969 to bolo Apollo 11 a v novembri 1969 Apollo 12. Miesta, kde sa posádka Apolla 11 po prvýkrát dotkla paluby *Hornetu* sú na lodi dodnes vyznačené.

## Vyradenie a ďalší osud
Definitívne vyradenie lode nastalo v roku 1970. Potom bola loď premenená na plávajúce múzeum a od roku 1998 sprístupnená verejnosti. V súčasnosti kotví na kalifornskej námornej základni v Alamede.

## Referencie

## Iné projekty

## Externé odkazy
* Muzeum USS ''Hornet'' (anglicky)

Kategória:Lietadlové lode USA
Kategória:National Register of Historic Places
Valençay (obec)

**Valençay** je obec v departemente Indre, v regióne Centre-Val de Loire vo Francúzsku.

Prvá písomná zmienka je z roku 1120. V roku 2008 tu žilo 2 642 ľudí. 

V obci bola v roku 1813 podpísaná zmluva, na základe ktorej Napoleon I. prenechal španielsky trón Habsburgovi Ferdinandovi VII.

## Pozri aj
* Zámok Valençay

## Iné projekty

## Externé odkazy
* Oficiálna stránka

## Zdroj

Kategória:Obce v departemente Indre
Grand Rapids (Michigan)

**Grand Rapids** na juhozápade amerického federálneho štátu Michigan v okrese Kent County a zároveň jeho sídlom, je známe výrobou nábytku.

## Osobnosti mesta
* Judy Garland (* 1922 – † 1969), herečka a jazzová speváčka
* Roger Bruce Chaffee (* 1935 – † 1967), astronaut (Apollo 1)
* Jack Robert Lousma (* 1936), astronaut
* Anthony Kiedis (* 1962), hudobník, spevák a textár, zakladateľ a frontman Red Hot Chili Peppers
* Taylor Lautner (* 1992), herec

## Partnerské mestá
*  Bielsko-Biała, Poľsko, 1991
*  Ōmihachiman, Japonsko, 1986
*  Perugia, Taliansko, 1993
*  Zapopan, Mexiko, 2008

## Iné projekty

## Referencie


Kategória:Mestá v Michigane
CO Roubaix-Tourcoing

**Club Olympique de Roubaix Tourcoing** bol francúzsky futbalový klub, ktorý sídlil v meste Roubaix. Bol založený v roku 1945 zlúčením troch klubov Excelsior AC Roubaix, RC Roubaix a US Tourcoing. 

Najväčší úspech dosiahli keď vyhrali najvyššiu francúzsku futbalovú ligu v roku 1947. Tento úspech bol prvý aj posledný. Neskôr sa klub dostal do nižších súťaží a nakoniec bol po finančných problémov v roku 1970 rozpustený.  

## Úspechy
* **[[Ligue 1|Francúzska liga]]**
** **Víťazi (1)**: 1947

## Slávni hráči
*Jean Baratte
*Julien Darui
*Henri Hiltl
*Lucien Leduc

## Zoznam trénerov
* Jean Batmale 1945 – 1946
* Charles Demeillez 1946 – 1947
* Georges Winckelmans 1947 – 1948
* Ernest Payne 1948 – 1949
* Julien Darui 1949 – 1953
* Marcel Desrousseaux 1953 – 1955
* Jean Baratte 1955 – 1955
* Stanis Laczny 1955 – 1959
* Robert Lemaitre 1959 – 1959
* Jean Lechantre 1959 – 1960
* Maurice Blondel 1960 – 1962
* Jacques Favre 1962 – 1963
* Marcel Desrousseaux 1963 – 1964

## Externé odkazy
* klubové informácie 

Kategória:Francúzske futbalové kluby
Kategória:Futbalové kluby založené v 1945
Kategória:Futbalové kluby zrušené v 1970
Hoover Dam

thumb|V roku 2005
**Hoover Dam** (doslova *Hooverova priehrada*) je betónová klenbová priehrada na rieke Colorado v USA ležiaca na hraniciach štátov Arizona a Nevada. Je vysoká 220 m, dlhá 379 m a vytvára priehradné jazero dlhé 185 km a hlboké až 180 m. Vodné dielo je pomenované po prezidentovi Hooverovi, ktorý ju dal v 30. rokoch 20. storočia vybudovať.

## Výstavba priehrady
thumb|Hooverova priehrada
Rast miest a rozvoj poľnohospodárstva v okolí rieky Colorado si vyžadovali stále väčšie nároky na spotrebu vody. Preto bola v roku 1922 vytvorená komisia so zámerom spravodlivého rozdeľovania vody a ostatných výdobytkov plánovanej priehrady. Federálnu vládu tam zastupoval Herbert Hoover, v tom čase minister obchodu, neskorší prezident USA.

Pre vybudovanie priehrady sa rozhodlo z dôvodu opakujúcich sa jarných záplav, ohrozujúcich rozsiahle obývané územia na dolnom toku a z dôvodu významného energetického potenciálu rieky. V roku 1928 schválil Kongres projekt spolu s rozpočtom a v roku 1931 sa začalo s výstavbou. Projekt obsahoval aj plán postaviť vedľa priehrady mesto Boulder City, do ktorého sa na jar 1932 nasťahovali stavební robotníci. Priehrada sa budovala v úzkom kaňone medzi Nevadou a Arizonou a na odvedenie vody z riečiska (z dôvodu založenia základov priehrady) boli vybudované dva páry tunelov s priemerom 17,1 m a s celkovou dĺžkou 4,9 km.

Všetok použitý piesok bol dovážaný konskými záprahmi zo 400 km vzdialeného pobrežia a od 6. júna 1933 sa začali samotné betonárske práce. Keďže podľa výpočtov by jednoliaty blok priehrady chladol neuveriteľných 125 rokov, pristúpilo sa k technológii betónových, vzájomne prepojených blokov, spájaných betónovou zmesou. Betón pri tuhnutí produkuje veľké množstvo tepla. Aby ochladili jednotlivé bloky, bolo do nich zabudované chladiace potrubie, ktorým prúdila voda z rieky. Použilo sa 3,5 milióna m³ betónu, ďalších 8 miliónov ton skál bolo potrebné odstrániť. Priehrada bola dokončená už v roku 1936 a prvá elektrická energia bola vyrobená 26. 10. 1936. Pri modernizácii v roku 1961 boli pridané ďalšie generátory, čím sa zvýšil ich počet na 17 a inštalovaný výkon na 2 074 MW.

## Štatistika
* Dĺžka výstavby: od 20. 4. 1931 do 1. 5. 1936
* Náklady na výstavbu: 49 mil. dolárov
* Počet obetí: 96 mužov
* Výška priehrady: 221,4 m (druhá najvyššia v USA)
* Dĺžka priehrady: 379,2 m
* Šírka priehrady: 200 m pri základoch, 15 m v hornej časti
* Plocha hladiny: 639 km², objem vody je 35,2 km³.

## Iné projekty

## Zdroj

Kategória:Vodné diela v USA
Kategória:Stavby v Arizone
Kategória:Stavby v Nevade
Kategória:Architektúra z 1936
Kategória:National Register of Historic Places
Kategória:Vodné elektrárne v USA
Harmónium

**Harmónium** je viachlasý vzduchový klávesový nástroj podobný organu. Zvuk spôsobujú vzduchové stĺpce, ktoré narážajú na prierazné kovové jazýčky, ktoré však nie sú v píšťalách ako u organov, ale sú upevnené na kovových rámčekoch. Harmónium je doplnené dvomi mechmi, ktoré sa ovládajú nohami.

## Dejiny
Harmónium je nástroj starý necelých 200 rokov. Jeho predchodcom boli čínske ústne organy šeng, ktoré v 18. storočí prenikli do Európy. Ich prierazných jazýčkov, do tej doby v Európe neznámych, sa používalo potom aj pre niektoré jazýčkové píšťaly organu. Vzdialenejším predchodcom harmónia boli tiež malé prenosné organy, pochádzajúce z 15. storočia, ktoré mali len jazýčkové píšťaly (regál). Po rôznych klávesových nástrojoch s rôznymi menami vzniklo dnešné harmónium, ktorého názov pochádza od parížskeho nástrojára Debaina, ktorý si dal svoj nástroj aj jeho názov v roku 1840 patentovať. Alexandre Francois Debain zaviedol tiež registračnú hru.

## Iné projekty

## Literatúra
* ANTONÍN MODR, *Hudební nástroje*, Editio Supraphon, Praha 1977

## Zdroj

Kategória:Klávesové nástroje
Kategória:Aerofóny
Leónidas

**Leónidas** (iné názvy: **Leonidas, Leónidás**; *Leónidas*) môže byť:
* spartský kráľ v 5. stor. pred Kr., pozri Leónidas I. 
* spartský kráľ v 3. stor. pred Kr., pozri Leónidas II. 
* učiteľ Alexandra Veľkého v 4. stor. pred Kr., pozri Leónidas z Epiru
* grécky básnik v 3. stor. pred Kr., pozri Leónidas z Tarentu
* dvanásťnásobný olympijský víťaz v behu v 2. stor. pred Kr., pozri Leónidas z Rodu

**Leonidas** môže byť aj:
* planétka, pozri 2782 Leonidas
* mesto v Saint Louis County, v Minnesote, pozri Leonidas, Minnesota 
* černošská štvrť mesta St. Joseph County v americkom štáte Michigan, pozri Leonidas Township
Let Go

***Let Go*** je debutový album kanadskej pop rockovej speváčky Avril Lavigne, ktorý bol vydaný 4. júna 2002. Album bol veľmi úspešný a po celom svete sa predalo cez 16 miliónov kusov.
Producenti albumu boli Antonio "L.A." Reid, The Matrix, Clif Magness, Curt Frasca a Peter Zizzo. Ako single vyšli z albumu piesne „Complicated“, „Sk8er Boi“, „I'm with You“, „Losing Grip“ a „Mobile".

## Zoznam skladieb

## Referencie


Kategória:Albumy Avril Lavigne
Kategória:Hudobné albumy z 2002
Veľký Polom

**Veľký Polom** (; ) je najvyšší vrch slovenskej časti Moravsko-sliezskych Beskýd. Leží na slovensko-českej hranici, približne  severozápadne od Čadce. 

## Poloha
Nachádza sa na severovýchode slovenskej časti Moravsko-sliezskych Beskýd, v geomorfologickom podcelku Zadné hory. Vrch leží na slovensko-českej hranici, na rozhraní  Žilinského a Moravsko-sliezskeho kraja a okresov Čadca a Frýdek-Místek. Juhovýchodná časť patrí do katastrálneho územia Rakovej, severozápadná patrí obci Horní Lomná. Západným smerom kopíruje horský chrbát štátnu hranicu, opačným, východným smerom sa hrebeň odkláňa na české územie a cez vrch Tetřev () smeruje do obce Mosty u Jablunkova. Hrebeň tak tvorí rozvodnicu Čierneho a Baltského mora. Z juhovýchodných svahov steká voda prítokmi do Kysuce, severozápadné svahy patria povodiu Lomnej, smerujúcej do Olše. Východne sa nachádza Tetřev (), západne Muřinkový vrch ().

## Opis
Vrch je súčasťou horského chrbta, ktorý sa tiahne približne v západno-východnom smere. V masíve Veľkého Polomu z neho vybieha severným smerom rázsocha Úplazu (). Vrch je až 17. najvyšším vrcholom pohoria, no najvyšším v slovenskej časti. Je prevažne zalesnený a z vrcholovej časti sú len obmedzené výhľady. Z vhodných častí sa však naskytujú ďaleké horizonty. Vrchom prechádza hranica rozvodia Odry a Dunaja; českú časť odvodňujú prítoky rieky Lomná, ktorá ústi do Olše a tá do Odry. Slovenskú, juhovýchodnú časť odvodňujú prítoky Trstenej a Milošovského potoka, smerujúcich do Kysuce. Vrch leží v CHKO Kysuce a v CHKO Beskydy, jeho východná časť patrí do rovnomennej prírodnej rezervácie a západnú zaberá prírodná rezervácia Velký Polom.

### Výhľady
Vďaka nadmorskej výške a malým odlesneným plochám ponúka vrcholová časť obmedzené, no ďaleké výhľady. Z vhodných lokalít je mimo okolitých vrchov pohoria dobre pozorovateľných viacero susedných pohorí. Pri vhodných podmienkach je možné zhliadnuť vrcholy Sliezskych Beskýd, Kysuckých Beskýd, Malej Fatry a Javorníkov, ojedinele však aj masív Pilska a Babej hory, Vysoké Tatry, Veľký Choč či Strážov.

## Turistika
Veľký Polom, jeho okolie a hrebeň patrí medzi obľúbené turistické ciele. Je tu niekoľko chát: Skalka, Severka, Kamenná chata.

### Prístup
* po  značke z Rakovej, časť Korcháňovci
* po  značke z obce Mosty u Jablunkova
* po  a  značke z obce Horní Lomná
* cestou po Kamennú chatu, odtiaľ po hrebeni

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách
* Veľký Polom (prírodná rezervácia) (Slovensko)
* Velký Polom (prírodná rezervácia) (Česko)

## Externé odkazy
* Velký Polom na Tisicovky.cz
* Poloha na turistickej mape

Kategória:Vrchy v Moravsko-sliezskych Beskydách
Kategória:Tisícovky na Slovensku
Kategória:Tisícovky v Česku
Kategória:Vrchy v okrese Frýdek-Místek
Kategória:Vrchy v okrese Čadca
Kategória:Raková (okres Čadca)
Kategória:Horní Lomná
Areios

**Areios** (iné názvy: **Áreios, Areus, Áreus**) môže byť:
*Areus I.
*Areus II.

**Areios** alebo **Áreios** , po latinsky **Arius**, môže byť:
*Areios (kresťan z Alexandrie)
* v gréckej mytológii vládca Teuthranie, pozri Areios (Teuthrania)
Mark Breeze

**Mark Breeze**, tiež známy aj ako **DJ Breeze** (vlastným menom **Mark Brady**) je britský UK Hardcorový producent a DJ. Najviac známy je svojimi piesňami „Let's Fly“ a „Jump a Little Higher“ a opakovanou spoluprácou na DJských mixoch pre hardcorové kompilácie ako je napríklad séria *[[Clubland X-Treme Hardcore]]*.

Tiež je veľmi známy ako člen DJskej dvojice Styles & Breeze spoločne s Darrenom Stylesom. Spolu nahrali viacero známych hardcorových a trance skladieb ako „Heartbeatz“ (16. miesto v UK), „You’re Shining“ (19. miesto v UK) či „Let Me Fly“ (59. miesto v UK).

## Referencie

## Externé odkazy
*Oficiálna webstránka 
*DJ Breeze na Discogs
*Mark Breeze na Discogs
*Styles & Breeze na Discogs

Kategória:Styles & Breeze
Kategória:Anglickí dídžeji
Kategória:Anglickí hudobní producenti
Kategória:Anglickí textári piesní
Kategória:Žijúci ľudia
Kategória:Happy hardcoroví hudobníci
Kategória:UK hardcoroví hudobníci
Kategória:Narodenia v 1970
Quadruplealliance

**Quadruplealliance** (iné názvy: **štvorspolok, spolok/aliancia štyroch (veľmocí/mocností)**, zriedkavo *štvordohoda, štvoraliancia*) môže byť:
*quadruplealliance (1666)
*quadruplealliance (1718)
*quadruplealliance (1745)
*quadruplealliance (1813) (resp. 1814/1815)
*quadruplealliance (1834)
*quadruplealliance (1840)

**Štvorspolok** alebo zriedkavo **quadruplealliance** môže byť aj na začiatku 20. storočia označenie pre:
*ústredné veľmoci
*spolok medzi Trojspolkom a Rumunskom , pozri štvorspolok (Rumunsko)

**Štvordohoda** je alternatívne označenie Dohody počas prvej svetovej vojny, pozri Dohoda (prvá svetová vojna)

## Externé odkazy
*http://leccos.com/index.php/clanky/quadruplealliance
Clubland X-Treme Hardcore (kompilácia)

***Clubland X-Treme Hardcore*** je séria kompilačných albumov značky Clubland, ktorú vydávajú vydavateľstvá Universal Music TV, AATW.

## Série

## Externé odkazy
*All Around The World  - Webstránka
*Universal Music TV - Webstránka

Kategória:Série kompilačných albumov
Kategória:Elektronické kompilačné albumy
Ivan Haluzický

**Ivan Haluzický** (* 9. marec 1913, Uherský Brod, Česko  † 4. november 1965, Bratislava, Slovensko) bol dôstojník slovenského a česko-slovenského letectva, veliteľ posádky piešťanského letiska s ktorou prešiel do Slovenského národného povstania.

## Život
Narodil sa v Uherskom Brode. Jeho brat Juraj pôsobil ako hudobný pedagóg. Od roku 1938 pôsobil ako veliteľ 8. pozorovacej letky vo Vyškove. Operoval na strojoch Letov Š.328. Po vyhlásení Slovenského štátu pôsobil ako dôstojník slovenského letectva. Ako príslušník 11. letky sa zúčastnil ťaženia proti Poľsku a ZSSR.

Neskôr do 29. augusta 1944 pôsobil ako veliteľ letiska Piešťany. Po vypuknutí SNP organizoval protinacisticky zmýšľajúcich vojakov posádky a s asi 400 mužmi odišiel na povstalecké územie. Jednotka zanechala celý letecký park na letisku v Piešťanoch a na letisko Tri Duby dorazila ako motorizovaný oddiel. Príslušníci piešťanskej posádky neskôr bojovali pri Novej Bani, Martine, Vrútkach, Malom Šturci a Sučanoch ako súčasť povstaleckej armády.

Bol evakuovaný z povstaleckého územia a 22. septembra 1944 sa začal v poľskom Przemyśle precvičovať na sovietske lietadlá. Od 5. januára 1945 pôsobil ako veliteľ 2. československého stíhacieho leteckého pluku pôsobiaceho na východnom fronte.

Po vojne v rokoch 1945&nbsp;–&nbsp;1949 pôsobil ako veliteľ leteckého pluku v Piešťanoch. Neskôr po roku 1950 bol zatknutý a politicky prenasledovaný komunistickým režimom. V roku 1959 absolvoval Stavebnú fakultu Technickej univerzity v Bratislave. Zomrel v roku 1965 v Bratislave. Je pochovaný v Piešťanoch.

## Zdroj
* Ivan Haluzický na valka.cz

Kategória:Osobnosti SNP
Kategória:Slovenské vojenské osobnosti
Kategória:Slovenské osobnosti druhej svetovej vojny
Kategória:Slovenskí letci
Kategória:Osobnosti z Uherského Brodu
Homo aethiopicus

**Homo aethiopicus** môže byť:
*staršie: čierna rasa (často vrátane austrálskych domorodcov)
*podľa Olson 1985: časť hadarskej časti nálezov druhu Australopithecus afarensis (najmä nález "Lucy")
*podľa Groves 1989: nález KNM ER 1482
*podľa Goodman et al. 1998 a iných: Paranthropus aethiopicus
Hixxy

**Hixxy**, známy tiež ako **DJ Hixxy**, vlastným menom **Ian Hicks** (* 3. august 1975, Portsmouth, Anglicko) je britský UK Hardcorový a toho času happy hardcorový DJ a hudobný producent.

Hixxy je známy hlavne svojím účinkovaním na kompiláciách Bonkers. Takisto účinkoval v mnohých CD Clubland, predovšetkým v sériách kompilácií Clubland X-Treme Hardcore a Hardcore Til I Die. Svoju DJskú kariéru začal v roku 1996 vydaním skladby „Toytown“, ktorá sa stala veľkým hitom v Spojenom kráľovstve.

## Externé odkazy
*Diskografia Hixxy na Discogs

Kategória:Britskí dídžeji
Kategória:Žijúci ľudia
Kategória:Narodenia v 1975
Kategória:UK hardcoroví hudobníci
Kategória:Happy hardcoroví hudobníci
Homo europaeus

**Homo europaeus** (príp. *Homo sapiens europaeus*) môže byť:
*podľa Linnaeus 1758: Európania, belosi  (okrem alpských horalov a zdivočelých ľudí)
*podľa Wilsera: podobne ako u Linnea, ale bez Východoeurópanov
*podľa G. V. de Lapougea a pod.: severoeurópska rasa ľudí

## Pozri aj
*Homo europaeus var. fossilis

Kategória:Homo
Homo niger

**Homo niger** môže byť:
*napr. podľa Keana, podľa Buffona a i.: černoch, Afričan
*podľa Watson 2001: Pan troglodytes

Kategória:Homo
Brachycefalus

**Brachycefalus** (zastarano *brychykefalus*; lat. *brachycephalus*) alebo v treťom význame aj **brachycefal** (zastarano *brachykefal*) môže byť:
*v medicíne: hlava s nápadne krátkym predozadným priemerom spôsobeným kraniosynostózou koronárneho šva s kompenzatórnym rastom ostatných švov, pozri brachycefalus (medicína)
*v poľnohospodárstve: kraniologická skupina krátkorohého dobytka, pozri brachycefalus (dobytok)
*v antropológii: typ človeka s krátkou lebkou, synonymá: brachycefálny/brachykefálny človek, krátkohlavý človek, krátkolebý človek, (?)krátkolebec,  pozri brachycefalus (antropológia)

**Brachycephalus** je rod žiab, pozri Brachycephalus (žaba).

## Pozri aj
*Homo brachycephalus
Aaron Burr

**Aaron Burr** (* 6. február 1756, Newark, New Jersey, USA – † 14. september 1836, Port Richmond, New York, USA) bol americký právnik a politik. Bol tretím viceprezidentom USA v období od 4. marca 1801 do 4. marca 1805.

Aaron Burr bol generálnym prokurátorom štátu New York (1789 – 1791), senátorom (1791 – 1797), poslancom New Yorku (1797 – 1799). Prehral prezidentské voľby v roku 1800 (spolu s Thomasom Jeffersonom získali rovnaký počet voliteľov, rozhodnutie priniesla Snemovňa reprezentantov až po 36. hlasovaní), stal sa ale viceprezidentom v rokoch 1801 – 1805.

## Iné projekty

## Zdroj
* 

Kategória:Viceprezidenti USA
Kategória:Absolventi Princeton University
Kategória:Osobnosti z Newarku (New Jersey)
Majstrovstvá Európy v netballe

**Majstrovstvá Európy v netballe** je najvyššie európske podujatie národných družstiev v netballe, ktoré riadi Európska netballová federácia (Netball Europe). Jeho história siaha do roku 1998, kedy sa vo Walese konal prvý turnaj majstrovstiev Európy. Prebiehajú každoročne a ide o otvorené ME, pretože sa na nich môžu zúčastniť aj družstvá európskych krajín, ktoré zatiaľ nie sú riadnymi členmi Netball Europe, prípadne neeurópske družstvá. Majstrovstvá sa uskutočňujú iba v ženskej kategórii. Dominuje v nich družstvo .

Majstrovstvá Európy tiež slúžia ako kvalifikácia európskych družstiev na majstrovstvá sveta.

## Zoznam

## Medailová bilancia družstiev

## Referencie

## Externé odkazy
* Oficiálna stránka Netball Europe 

## Zdroj
* Majstrovstvá Európy na stránke todor66.com
ANThology

***ANThology*** je druhý štúdiový album americkej rockovej skupiny Alien Ant Farm, ktorý bol vydaný v USA dňa 6. marca 2001 a v Austrálii a Spojenom kráľovstve dňa 19. marca 2001.

Singel „Smooth Criminal“ bol vydaný vo forme digital download pre sériu videohier *[[Rock Band (séria)|Rock Band]]* dňa 5. mája 2009.

## Úspech
V USA bol album certifikovaný na platinovú platňu za predaj viac ako 1,000,000 kusov.

## Zoznam skladieb
# „Courage“ – 3:30
# „Movies“ – 3:15
# „Flesh and Bone“ – 4:28
# „Whisper“ – 3:25
# „Summer“ – 4:15
# „Sticks and Stones“ – 3:16
# „Attitude“ – 4:54
# „Stranded“ – 3:57
# „Wish“ – 4:20
# „Calico“ – 4:10
# „Death Day“ – 4:33
# „Smooth Criminal“ (Michael Jackson coververzia) – 3:29
# „Universe“ – 9:07 (obsahuje skrytú skladbu „Orange Appeal“)

## Zostava

;Alien Ant Farm
* Terry Corso – akustické a elektrické gitary
* Mike Cosgrove – bicie
* Dryden Mitchell – spev a akustická gitara
* Tye Zamora – bassadilla, basová gitara, klávesy, gitara a sprievodný spev

;Ďalší hudobníci
* Gavin Hayes – slide gitara v „Stranded“ a „Orange Appeal“
* David Campbell – strunové nástroje v „Universe“
* Lenny Castro – perkusie v „Attitude“
* Yanick Vincent – flauta v „Orange Appeal“
* Jon Zamora – ďalší sprievodný spev v „Flesh and Bone“

;Technici
* Tom Baker – mastering
* Jay Baumgardner – produkcia a mixovanie
* PR Brown – výtvarníctvo, dizajn a fotografie
* Daniel Certa – asistent mixovania
* John Ewing – ďalší ProTools
* Ron Handler – A&R
* Justin Harvey – asistent zvuku
* James Murray – zvukár a ProTools
* Ralf Strathmann – fotografie skupiny
* Brian Virtue – ďalší ProTools

## Rebríčky a certifikácie

### Pozície v rebríčkoch

### Certifikácie

## Referencie

Kategória:Hudobné albumy z 2001
Kategória:Albumy skupiny Alien Ant Farm
Majstrovstvá Európy UEFA vo futsale

náhľad|Zúčastnené tímy na ME 2014

**Majstrovstvá Európy UEFA vo futsale** je najvyššie európske podujatie národných družstiev vo futsale, ktoré riadi Európska futbalová únia (UEFA). Jeho história siaha do roku 1996, kedy sa v Španielsku konal prvý turnaj majstrovstiev Európy. Do roku 2018 prebiehali s 2-ročnou periodicitou, od tohoto roku sa prejde na 4-ročnú periodicitu. Dominuje v nich družstvo Španielska, ktoré zvíťazilo sedemkrát. Dlho sa futsalové ME organizovali iba v mužskej kategórii, od roku 2019 UEFA ale vytvorila aj podujatie žien.

Majstrovstvá Európy neslúžia ako kvalifikácia na Majstrovstvá sveta FIFA. Družstvá si účasť na nich musia vybojovať v európskej kvalifikácii na MS, ktoré rovnako organizuje UEFA. 

## Muži
### Zoznam

### Medailová bilancia družstiev

### Účasť družstiev na ME mužov
(do 2022)

## Ženy
### Zoznam

### Medailová bilancia družstiev

## Referencie

## Pozri aj
* Majstrovstvá sveta FIFA vo futsale
* Majstrovstvá Európy UEFS vo futsale

## Iné projekty

## Externé odkazy
* Oficiálna stránka Európskej futbalovej únie ////

## Zdroje
* Majstrovstvá Európy vo futsale na stránke Európskej futbalovej únie 
* Majstrovstvá Európy na stránke futsalportal.com  
* Majstrovstvá Európy vo futsale na stránke rsssf.com 
* Majstrovstvá Európy vo futsale na stránke the-sports.org
Dune

**Dune** je nemecký rave/techno/happy hardcore hudobný projekt, ktorý vznikol v roku 1995. Jeho názov pochádza z sci-fi noviel *[[Duna (román)|Duna]]* od Franka Herberta. Medzi rokmi 1995 až 2003 fungoval v 3- až 4-člennej zostave, avšak dnes jediný člen Oliver Froning používa názov **Dune** ako svoj pseudonym.

## Členovia
* Oliver Froning (1995 – súčasnosť)
* Jens Oettrich (1995 – 2003)
* Bernd Burhoff (1995 – 2003)
* Verena von Strenge (1995 – 1997, 1999 – 2000)
* Vanessa Hörster (1997 – 1998)
* Tina Lacebal (1998)

## Diskografia
### Single

### Albumy

## Referencie

## Externé odkazy
* Oficiálna webstránka
* [Dune](http://www.discogs.com/artist/Dune+(3)) na Discogs

Kategória:Nemecké elektronické hudobné skupiny
Kategória:Nemecké trance hudobné skupiny
Kategória:Nemecké techno hudobné skupiny
Kategória:Hardcore techno hudobné skupiny
Kategória:Hudobné skupiny z 1995
BMW rad 7 (E38)

thumb|270px|BMW 735i (E38) zozadu
thumb|240px|Interiér BMW E38
thumb|240px|BMW 750iLA L7
**BMW E38** je luxusný automobil radu 7, ktorý sa vyrábal v rokoch 1994 až 2001. E38 nahradil v roku 1994 BMW E32 a od modelového roku 2002 bol nahradený BMW E65.

Modely E38 boli v ponuke s 5-rýchlostnou automatickou alebo 5 či 6-rýchlostnou manuálnou prevodovkou. Štandardom v modeloch 730d, 740d, 740i/iL a 750i/iL bola 5-rýchlostná automatická prevodovka ZF. Európska ponuka motorov bola 725tds, 728i, 730i, 730d, 735i, 740i (4,0 a 4,4 l), 740d a 750i. V Severnej Amerike boli v ponuke s motormi 740i, 740iL a 750iL. Podstatne vzácnejší model 750iL s motorom 5,4 V12 bol vlajkovou loďou automobilky BMW s výkonom 240 kW/322 koní. Tento motor spolu s BMW 750i/iL zdieľal aj Rolls-Royce Silver Seraph. Zriedkavé európske verzie s predĺženým rázvorom boli vyrábané pod názvom „L7“. Boli k dispozícii vo variantoch 740iL (4,4 L V8) a 750iL (5,4 l V12).

Výbava radu 7 E38 obsahovala vysokotlakové ostrekovače svetlometov, automaticky nastavovacie HID xenónové svetlomety, elektrické strešné okno, audiosystém so 14 reproduktormi a štyrmi subwoofermi, rovnako ako 6-diskový CD menič, palubná satelitná navigácia (1994 – 1996 MKI so VDO Dayton-Carin systémom, 1997 – 2000 MKII navigácia založená na systéme Phillips so samostatným navigačným prijímačom Trimble, 2001 MKIII navigácia založená na systéme Phillips s interným prijímačom Trimble) a dažďový senzor. E38 nemal nikdy z výroby DVD-ROM navigačný systém (ale úprava na tento systém bola jednoduchá).

## Modely E38

## Alpina B12
Na základe modelu 750i vyvinula nemecká tuningová firma Alpina v roku 1995 model B12 s 5,7-litrovým motorom s výkonom 284 kW/386 koní. V roku 1999 vyvinula model B12 so 6-litrovým motorom a výkonom 315 kW/428 koní. Oba tieto modely majú odstránený obmedzovač rýchlosti, pričom ich maximálna rýchlosť je 280 (B12 5,7L) a /h (B12 6,0L).

## Referencie

## Iné projekty

## Externé odkazy
* E38.org

Kategória:Automobily BMW
Kategória:Luxusné automobily
Kategória:Automobily so zadným náhonom
Kategória:Sedany
Homo brachycephalus

**Homo brachycephalus** môže byť:
* podľa Wilsera: Ázijec a Východoeurópan a stredoeurópsky horal
* podľa Devot 1946: prehistorický človek s mongoloidnými charakteristikami
* Homo asiaticus

Kategória:Homo
Bryan Ferry

**Bryan Ferry** (* 26. september 1945, Washington, Tyne and Wear, Anglicko, Spojené kráľovstvo) je anglický spevák, skladateľ, klávesista, harmonikár a gitarista, ktorý svoju hudobnú kariéru začal na začiatku 70. rokov 20. storočia v skupine Roxy Music, s ktorou hrá dodnes. V roku 1973 začal Bryan Ferry svoju sólovú kariéru.

## Ferry v iných médiách
V roku 1985 Bryan Ferry spolupracoval na nahrávaní piesne „Is Your Love Strong Enough“ pre film *[[Legenda (film)|Legenda]]* režiséra Ridleya Scotta v hlavnej úlohe s Tomom Cruisom. Gitarové sólo pre túto skladbu nahral David Gilmour.

## Diskografia

### Štúdiové albumy
* 1973 - *[[These Foolish Things]]* (UK #5)
* 1974 - *[[Another Time, Another Place]]* (UK #4)
* 1976 - *[[Let's Stick Together]]* (UK #19, US #160)
* 1977 - *[[In Your Mind]]* (UK #5, US #126, AUS #1)
* 1978 - *[[The Bride Stripped Bare]]* (UK #13, US #159)
* 1985 - *[[Boys and Girls]]* (UK #1, US #63)
* 1987 - *[[Bête Noire]]* (UK #9, US #63)
* 1993 - *[[Taxi (album)|Taxi]]* (UK #2, US #79)
* 1994 - *[[Mamouna]]* (UK #11, US #94)
* 1999 - *[[As Time Goes By]]* (UK #16, US #199)
* 2002 - *[[Frantic]]* (UK #6, US #189)
* 2007 - *[[Dylanesque]]* (UK #5, US #117)
* 2010 - *[[Olympia (album)|Olympia]]* (UK #19, US #71)
* 2012 - *Jazz Age*
* 2014 - *Avonmore*
* 2018 - *Bitter-Sweet*
* 2025 - *Loose Talk*

## Referencie

## Iné projekty

Kategória:Anglickí rockoví speváci
Kategória:Anglickí rockoví gitaristi
Kategória:Anglickí rockoví klávesisti
Kategória:Anglickí popoví speváci
Kategória:Anglickí popoví gitaristi
Kategória:Anglickí popoví klávesisti
Kategória:Anglickí speváci-skladatelia
Kategória:Anglickí skladatelia modernej hudby
Kategória:Roxy Music
Kategória:Glam rockoví hudobníci
Gotthardský cestný tunel

thumb|Južný portál
**Gotthardský cestný tunel** (, ) je švajčiarsky cestný tunel, ktorý prechádza alpským Gotthardským masívom. Bol otvorený v roku 1980 a leží na diaľnici A2 spájajúcej mestá Luzern a Lugano. Má vybudovaný len jeden tubus a s dĺžkou 16,918 km je tretí najdlhší cestný tunel na svete.

## Pozri aj
* Gotthardský pätný tunel
* Najdlhšie dopravné tunely sveta

## Iné projekty

## Zdroj
* 

Kategória:Cestné tunely vo Švajčiarsku
Kategória:Doprava v kantóne Ticino
Kategória:Doprava v kantóne Uri
Kategória:Stavby v kantóne Ticino
Kategória:Stavby v kantóne Uri
Bad Day

„**Bad Day**“ je jednou z dvoch predtým nevydaných skladieb a hlavný singel kompilačného albumu *[[In Time: The Best of R.E.M. 1988–2003]]* americkej rockovej skupiny R.E.M..

Hudobné video režíroval Tim Hope a bolo natáčané vo Vancouveri. Je paródiou na televízne spravodajstvo a produkovala ho spoločnosť Passion Pictures.

Pôvodnú verziu tejto piesne, toho času nazvanej „PSA“ („Public Service Announcement“) natočila skupina ako demo ešte v polovici 80. rokov pri príprave albumu *[[Lifes Rich Pageant]]*, ale napokon ju na album nezaradila. Namiesto toho vznikla veľmi podobná pieseň It's the End of the World as We Know It (And I Feel Fine). Až v roku 2003 nahrala a vydala skupina R.E.M. riadnu štúdiovú verziu piesne „Bad Day“, ktorá ešte predtým prešla textovými ako aj aranžmánovými zmenami oproti „PSA“. Pôvodné demo bolo vydané v roku 2011 na bonusovom disku *The Athens Demos* reedície albumu *Lifes Rich Pageant*.

## Zoznam skladieb
*CD Singel(Warner W624CD1) (UK)
*#„Bad Day“ (Berry, Buck, Mills, Stipe)
*#„Favorite Writer“ (Linda Hopper, Ruthie Morris)
*#„Bad Day“ (Video)

*CD Singel(Warner W624CD2) (UK)
*#„Bad Day“
*#„Out in the Country“ (Williams/Nichols)
*#„Adagio“ (Buck, Mills, Stipe)

*CD Singel(Warner 16533-2) (US)
*#„Bad Day“
*#„Favorite Writer“
*#„Out in the Country“
*#„Adagio“

## Pozície v rebríčkoch

## Referencie

Kategória:Single z 2003
Kategória:Piesne skupiny R.E.M.
Majstrovstvá Európy v softbale

120px|vpravo
**Majstrovstvá Európy v softbale** je najvyššie európske podujatie národných družstiev v softbale (fast-pitch softbal), ktoré riadi Európska softbalová federácia (ESF, od roku 2017 Softball Europe). Jeho história siaha do roku 1979, kedy sa v Taliansku konali prvé majstrovstvá Európy žien. Prvý turnaj mužov sa konal až v roku 1993 v Česku. Majstrovstvá prebiehajú s 2-ročnou periodicitou. V ženskej kategórii existovala v rokoch 1997 až 2009 aj tzv. *B skupina majstrovstiev Európy*, v ktorej súťažili výkonnostne slabšie reprezentačné družstvá, a slúžila vlastne ako kvalifikácia na hlavný turnaj ME.

Majstrovstvá Európy zároveň slúžia ako kvalifikácia európskych družstiev na majstrovstvá sveta.

## Muži
### Zoznam

### Medailová bilancia družstiev

### Účasť družstiev na ME mužov
(do 2018)

## Ženy
### ME "A" skupiny
#### Zoznam

#### Medailová bilancia družstiev

### ME "B" skupiny
#### Zoznam

#### Účasť družstiev na ME žien
(do 2019)

## Pozri aj
* Majstrovstvá sveta v softbale
* Majstrovstvá Európy v slowpitch softbale

## Externé odkazy
* Oficiálna stránka Európskej softbalovej federácie  

## Zdroje
* Majstrovstvá Európy na stránke Európskej softbalovej federácie  
* Majstrovstvá Európy mužov a žien na stránke the-sports.org
Milan Jambor

**Milan Jambor** (* 27. november 1975) je slovenský futbalista, ktorý hráva na pozícii obrancu. V súčasnosti je hráčom FK Svit.

Od leta 2006 bol hráčom klubu FK Viktoria Žižkov. Počas kariéry hrával aj za 1. FC Tatran Prešov, FC Košice a FK Matador Púchov. 
V zápase prvého kola Pohára UEFA 2003/04 strelil proti FC Barcelone ako hráč FK Matador Púchov gól na 1:1 v tretej minúte nadstaveného času druhého polčasu. Zápas sa aj skončil výsledkom 1:1.
Má aj syna Timoteja Jambora, ktorý hrá v momentálnej sezóne za Fortuna ligový tím MŠK Žilina. Aj dcéru Kristínu, úspešnú študentku práva.

## Referencie


## Externé odkazy
* Zostrih zápasu Matador Púchov - FC Barcelona, gól Milana Jambora hneď od začiatku *(youtube.com)*

Kategória:Narodenia v 1975
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči MFK Košice
Kategória:Hráči FK Viktoria Žižkov
Kategória:Hráči FK Púchov
Paul Kodish

**Paul Kodish** (* 22. január 1965, Willesden, Londýn, Anglicko) je anglický profesionálny bubeník. Kodish počas svojej kariéry vystupoval s viacerými interpretmi ako hip-hopová skupina Whodini v roku 1986 či drum and bassová skupina Bad Company. Takisto bol jedným z dvoch bubeníkov elektronickej skupiny Apollo 440 v rokoch 1997 až 2005 a v rokoch 2006 až 2009 bol bubeníkom austrálsko-britskej drum and bassovej skupiny Pendulum. Neskôr počas roku 2010 strávil krátky čas v liverpoolskej skupine Killaflaw a nahrával bicie pre svoj debutový album *Sleaze and Grit*. V súčasnosti je bubeníkom v koncertnej skupine DJa Fresha na turné FRESH/Live.

## Hudobné vybavenie
Kodish hrá na vlastnej bicej súprave, ktorá obsahuje bubny Gretsch Drums a činely Zildjian. Tiež používa paličky a pedále ddrum a viacero ďalších perkusných nástrojov vrátane zvonov a 30" gong.

**Zildjian činely:**
*6" A Custom splash
*12" A Custom splash
*13" A Custom Mastersound hi-hat
*17" A Custom fast crash
*18" A Custom fast crash
*20" A Custom syčivý ride so 6 nitmi
*13.25" K Custom Hybrid hi-hat
*20" K Custom Hybrid ride
*9.5" Zil-Bel efekt
*14" ZXT Trashformer efekt

**Gretsch Renown Maple bubny:**
*10x8" mounted tom
*12x9" tom-tom
*14x5" vírivý bubon
*14x6.5" vírivý bubon
*14x14" floor tom
*16x16" floor tom
*18x16" floor tom
*22x18" basový bubon

**Ďalšie príslušenstvo:**
*Clavia Nord DDrum4
*ddrum akustické trigger pads
*ddrum elektronické bicie
*30" gong
*rôzne zvony

## Diskografia
;Albumy s Whodini:
**[[Back in Black (Whodini)|Back in Black]]* (1986, Jive)
;Albumy s Apollo 440:
**[[Gettin' High on Your Own Supply]]* (1999, Sony Music Entertainment)
**[[Dude Descending a Staircase]]* (2003, Sony Music Entertainment)
;Albumy s Pendulum:
**[[In Silico]]* (2008, Warner Music Group)
;;Single s Pendulum:
*„Granite“ (2007, Warner Music UK)
*„Propane Nightmares“ (2008, Warner Music UK)
*„The Other Side“ (2008, Warner Music UK)
*„Showdown“ (2009, Warner Music UK)

## Referencie

## Externé odkazy
*Oficiálna webstránka 
*Paul Kodish na Discogs
*Paul Kodish  na MySpace

Kategória:Anglickí bubeníci
Kategória:Drum and bassoví hudobníci
Kategória:Anglickí elektronickí hudobníci
Kategória:Žijúci ľudia
Kategória:Členovia skupiny Pendulum
Kategória:Osobnosti z Londýna
Kyselina asparágová

**Kyselina asparágová** (skratka **Asp** alebo **D**) je proteínogénna aminokyselina. V bočnom reťazci obsahuje karboxylovú skupinu, je to teda kyslá, polárna a hydrofilná aminokyselina. Jej konjugovaná zásada sa nazýva **aspartát**.

Kyselina asparágová je súčasťou bielkovín, v procese proteosyntézy je kódovaná tripletmi GAU a GAC. Kyselina asparágová má stereocentrum, takže môže existovať v dvoch enantioméroch, ale v proteosyntéze vystupuje len L-aspartát. Kyselina asparágová, presnejšie povedané karboxylová skupina v jej bočnom reťazci, je katalytickou skupinou tzv. aspartátových proteáz.

## Metabolický význam
Okrem svojej úlohy v metabolizme je tiež substrátom pre mnoho biochemických pochodov, je intermediátom ureo-syntetického cyklu a jedným z hlavných substrátov pre syntézu purínových aj pyrimidínových báz. Z aspartátu môže byť syntetizovaná aminokyselina asparagín. U rastlín a mikroorganizmov je tiež prekurzorom pri syntéze esenciálnych aminokyselín metionínu, treonínu, izoleucínu a lyzínu.

Ďalšia významná úloha kyseliny asparágovej je v tzv. malát-aspartátovom člnku, slede chemických reakcií, pri ktorých sa prenášajú redukčné ekvivalenty cez membránu mitochondrií.

Aspartát je, spoločne s glutamátom, hlavný excitačný neurotransmiter mozgu a miechy, i keď úloha aspartátu ako excitačného neurotransmiteru v niektorých druhoch buniek bola spochybnená. Aspartát a glutamát sa viažu na NMDA receptor.
 
## Biosyntéza a degradácia
Kyselina asparágová je neesenciálna aminokyselina, vzniká v jedinom kroku transamináciou oxalacetátu. Reakcia je zvratná, oxalacetát môže ďalej vstúpiť do Krebsovho cyklu, alebo môže byť použitý pri syntéze glukózy. Preto je aspartát považovaný za glukogénnu aminokyselinu.

## Galéria

Súbor:L-aspartic-acid-skeletal.png|Štruktúrovaný vzorec Kyseliny L-asparágovej
Súbor:D-Aspartic acid.svg|Štruktúrovaný vzorec Kyseliny D-asparágovej
Súbor:Asparagine synthase rn.png|Biosyntéza asparagínu
Súbor:Aspartate transaminase rn.png|Transaminácia oxalacetátu na aspartát


## Referencie

## Iné projekty

## Literatúra
* MURRAY, Robert K., et al. *Harperova biochémie.* Z angl. 23. vyd prel. Lenka Fialová et. al. 4. vyd v Česku. Bratislava: H & H, 2002. ix, 872 s. ISBN 80-7319-013-3.
* MURRAY, Robert K., et al. *Harperova biochémie.* Z angl. 23. vyd prel. Lenka Fialová et. al. 3. vyd v Česku. Bratislava: H & H, 2001. ix, 872 s. ISBN 80-7319-003-6.
* MURRAY, Robert K., et al. *Harperova biochémie.* Z angl. 23. vyd prel. Lenka Fialová et. al. 2. vyd v Česku. Bratislava: H & H, 1996. ix, 872 s. ISBN 80-85787-38-5.

## Zdroj

Kategória:Proteínogénne aminokyseliny
Vysokoškolské biblické hnutie

náhľad|Sídlo na Legionárskej v Bratislave

**Vysokoškolské biblické hnutie** (VBH) je občianske združenie, ktoré združuje kresťanov, ktorí prijímajú doktrinálne zásady, ktoré vyznáva VBH a sú spojení so školským a akademickým prostredím.
Spoločnosť vznikla 30. novembra 1992. Vydáva občasník *Spravodaj VBH*.

VBH spolupracuje s viac ako 150 podobnými hnutiami v zahraničí, združenými v IFES (International Fellowship of Evangelical Students). IFES je spoločenstvo autonómnych hnutí pracujúcich na školách a univerzitách po celom svete, založené v roku 1949 počas stretnutia vedúcich predstaviteľov desiatich kresťanských študentských hnutí na Harvardovej univerzite v USA.
 
Skupinky VBH sa stretávajú vo väčšine univerzitných miest na Slovensku: Bratislava, Trnava, Nitra, Zvolen, Banská Bystrica, Žilina, Martin, Prešov, Košice. V Bratislave združenie prevádzkuje kníhkupectvo Jonatán. Činnosť VBH je financovaná z dobrovoľných príspevkov a darov.

## Referencie

## Externé odkazy
*Webstánka VBH
*Doktrinálne zásady VBH
*VBH v Nitre 
*Osobitosti IFES

Kategória:Občianske združenia na Slovensku
Kategória:Kresťanské organizácie
Kategória:Organizácie založené v 1992
Lukrécia (Lorenzo Lotto)

**Lukrécia** (úplný názov *Portrét dámy ako Lukrécie*, ) je názov portrétneho diela talianskeho renesančného umelca Lorenza Lotta.

## Námet diela

Námetom obrazu sa stala udalosť zo starorímskych dejín. Podľa starorímskej legendy bola cnostná Lukrécia manželkou rímskeho šľachtica Lucia Tarquinia Collatina. Znásilnil ju syn rímskeho kráľa Lucia Tarquinia Superba Sextus. Zneuctená žena dala prednosť samovražde pred životom v zahanbení. Táto udalosť údajne predznamenala skazu etruského kráľovského rodu a zánik rímskeho kráľovstva v roku 510 pred Kr.

Udalosť vedúca k záhube mladej ženy sa stala vyhľadávaným námetom maliarov takmer každej umeleckej epochy (Botticelli, Tizian, Albrecht Dürer, Rembrandt, Hans von Aachen a ďalší). Lukrécia sa stala symbolom čistoty a manželskej vernosti.

## Kompozícia a ikonografia

Lorenzo Lotto predstavuje Lukréciu ako ženu v trojštvrťovom profile, stojacu za operadlom stoličky typickej pre obdobie renesancie. Je oblečená do krásnych, bohato zriasených šiat, dokazujúcich jej významné spoločenské postavenie. Odvracia sa ľahko od diváka. Držiac v ľavej ruke divákovi ukazuje obrázok nahej mladej ženy, ktorá si práve vráža dýku do hrude. Pre význam obrazu je dôležitým latinský nápis na lístku ležiacom na stole: *NEC VILA IMPUDICA LUCRETIA EXEMPLO VIVET* (*Podľa Lukréciinho príkladu nemá žiadna zneuctená žena ďalej žiť*).

*Lukrécia* patrí medzi Lottove najlepšie diela najmä precízne zvolenou paletou farieb. Na tvári postavy je zrejmý Giorgioneho vplyv, ale kontrast jej jasne belostných ramien a zvodne naznačeného dekoltu s jasne ohraničeným striedaním červenej a zelenej farby jej šiat odzrkadľuje vplyv Tiziana. Zaujímavým umeleckým doplnkom, ojedinelým v benátskom renesančnom maliarstve, je drahý šperk na zlatej retiazke visiaci z Lukréciinho výstrihu.

## Pozri aj

* Lukrécia (Rím)

## Zdroje

* M. Wundram, *Renesance*, Slovart, Praha, 2007, ISBN 978-80-7209-961-0

## Externé odkazy
* Dielo na stránke Národnej galérie v Londýne

Kategória:Obrazy Lorenza Lotta
Kategória:Renesančné výtvarné umenie
Kategória:Národná galéria (Londýn)
Kategória:Portréty
Here and Now

***Here and Now*** je siedmy štúdiový album kanadskej rockovej skupiny Nickelback, ktorý bol vydaný dňa 21. novembra 2011 cez vydavateľstvo Roadrunner Records. Dňa 26. septembra 2011 boli prostredníctvom oficiálnej internetovej stránky skupiny vydané vo forme bezplatného stiahnutia dva single – „Bottoms Up“ a „When We Stand Together“. O deň neskôr boli obe piesne vydané vo forme digital download na iTunes.

## Zoznam skladieb

## Zostava
**Nickelback**
* Chad Kroeger – spev, rytmická gitara
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie

## Referencie

Kategória:Albumy skupiny Nickelback
Kategória:Hudobné albumy z 2011
Žlté pleso

**Žlté pleso**, často sa používa aj v zdrobnenej forme *Žlté pliesko* (, , ) je plytké pleso v Žltej kotlinke, najvyššej z troch dolín Doliny Bielych plies, pod východnou stenou Jahňacieho štítu vo Vysokých Tatrách. Leží v nadmorskej výške . Má rozlohu . Dlhé je , široké  a hlboké . K plesu nevedie turistický chodník.

## Názov
Názov nie je výstižný, lebo voda v plese má zelenkastý odtieň. Napriek tomu sa tak ako pleso volá *Žltá kotlinka*. Nie je jasné, ako názov vznikol.

## Okolie
Nad plesom je na západnej strane Jahňací štít a na juhozápadnej Kozí štít, z ktorých je pleso vidieť. Smerom na juh sa nachádzajú vo Vyšnej a Nižnej Žeruchovej kotlinke  Vyšné Žeruchové pliesko a Nižné Žeruchové pliesko.

## Referencie

## Iné projekty

## Externé odkazy
* Vysoké Tatry info, Žlté pleso
* Poloha na turistickej mape

Kategória:Plesá Vysokých Tatier
Karosa LC 736

**Karosa LC 736** je diaľkový zájazdový autobus, ktorý v rokoch 1984 až 1997 vyrábala československá automobilka Karosa vo Vysokom Mýte. Model LC 736 je luxusnejšou verziou modelu LC 735.

## Konštrukcia
### Karoséria a interiér
Autobus LC 736 je konštrukčne takmer zhodný s typom LC 735. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. V pravej bočnici sa nachádzajú dvoje výklopné dvere. Tie prvé sú dvojkrídlové so šírkou  a umiestnené pred prednou nápravou, druhé sú jednokrídlové so šírkou  a nachádzajú sa za zadnou nápravou. Na rozdiel od typu LC 735 sú niekedy tieto zadné dvere iba núdzové, teda sa tu nenachádzajú schody a dvere sú vysoké len od podlahy autobusu ku stropu. Polohovateľné sedadlá pre cestujúcich sú rozmiestnené 2+2 na vyššej podlahe, čo umožnilo zväčšiť objem batožinového priestoru, nachádzajúceho sa medzi nápravami, z  (Karosa C 734) na  (LC 736). Ulička medzi sedadlami je široká . Nad sedadlami sú umiestnené police s pevnými dnami pre batožinu (LC 735 má police sieťované) a tiež rozvod čerstvého vzduchu, ktorý si každý cestujúci môže ovládať individuálne (tento rozvod LC 735 nemá) a bodové osvetlenie. Zájazdové autobusy majú v priestore predných dverí tiež často namontovanú sklopnú sedačku pre sprievodcov. V priestore za vodičovým miestom je umiestnený box s chladničkou a kávovarom. Kapacita je 44 miest na sedenie.

Od roku 1992 sa do modelu LC 736 montovala klimatizácia či lepené sklá.

### Motor a pohon
Zadná náprava Rába A – 018.41 má stály prevod 4,40. Pohotovostná hmotnosť je , celková je . S motorom LIAZ ML 636 E (175 kW/238 koní) dosahuje maximálnu rýchlosť /h a zrýchlenie z 0 na /h za 24,5 s. V roku 1986 dostala po modernizácii zadnú nápravu Detva z Hriňovských strojární a silnejší motor LIAZ ML 637 s výkonom 189 kW/257 koní.

## Výroba a prevádzka
Prototyp autobusu LC 736 vznikol v roku 1978, o dva roky neskôr boli vyrobené dva prototypy tzv. expresnej verzie, ktorá bola určená na prevádzku na diaľniciach a cestách 1. triedy. Sériová výroba prebiehala v rokoch 1984 až 1997, po roku 1992 ale už v menších množstvách. V roku 1997 bol vyrobený posledný jediný autobus dodaný do Ruska. Linkové a mestské autobusy rady 700 boli naďalej (do roku 1999) vyrábané pod označením 800, v ponuke bol aj diaľkový autobus Karosa LC 836, ale žiadny zákazník si ho neobjednal. Medzi rokmi 1978 a 1997 bolo vyrobených celkovo 1718 autobusov LC 736.

Autobusy LC 736 boli často (najmä po roku 1989) používané ako zájazdové a s českými a slovenskými občanmi precestovali skoro celú Európu. Tento typ je dnes (2024) už nepoužívaný, z dôvodu zastaranosti a úrovňou plnenia emisných noriem. Taktiež závod Karosa a výroba autobusov tejto značky sú minulosťou.

## Referencie

## Iné projekty

## Externé odkazy
* Článok s fotkami pražských autobusov Karosa LC 735 a LC 736 
* Článok o autobusoch LC 735 a LC 736 v Bratislave

Kategória:Autobusy Karosa
Majstrovstvá Európy v bejzbale

náhľad|Finálový zápas na ME 2010
**Majstrovstvá Európy v bejzbale** sú najvyššie európske podujatie národných družstiev v bejzbale, ktoré riadi Európska bejzbalová konfederácia (CEB). Ich história siaha do roku 1954, kedy sa v Belgicku konali prvé majstrovstvá Európy. Od roku 1958 prebiehajú s 2-ročnou periodicitou. ME prebiehali dlho iba mužskej kategórii, ale v roku 2019 sa uskutočnil už aj prvý turnaj v ženskej kategórii. Dominujú na nich družstvá  a , ktoré až na turnaje v rokoch 1955 a 1967 zvíťazili vo všetkých ostatných.

Majstrovstvá Európy do roku 2010 zároveň slúžili ako kvalifikácia na majstrovstvá sveta či bejzbalový turnaj Letných olympijských hier.

Od roku 1984 sa organizovali aj tzv. *Majstrovstvá Európy B kategórie*, ktoré mali v rokoch 2005 až 2012 prestávku a nahradila ich kvalifikácia na ME. Na nich súťažili výkonnostne slabšie tímy o možnosť prebojovať sa do A kategórie ME. V roku 2014 mali premiéru *Majstrovstvá Európy C kategórie*, v ktorých družstvá súťažia o postup do B kategórie ME. Od roku 2021 sa opäť organizuje kvalifikácia na ME.

## Muži
### Majstrovstvá Európy
#### Zoznam

#### Medailová bilancia družstiev

#### Účasť družstiev na majstrovstvách Európy
(do 2023)

### Majstrovstvá Európy B kategórie
#### Zoznam

### Majstrovstvá Európy C kategórie
#### Zoznam

## Ženy
### Zoznam

## Pozri aj
* Majstrovstvá sveta v bejzbale
* Majstrovstvá Európy v softbale

## Externé odkazy
* Oficiálna stránka Európskej bejzbalovej konfederácie  

## Zdroje
* Majstrovstvá Európy na stránke the-sports.org  
* Majstrovstvá Európy na stránke baseball-reference.com 
* Majstrovstvá Európy na stránke wikibaseball
Miletínky (prírodná rezervácia)

**Miletínky** sú prírodná rezervácia ev. č. 1234 neďaleko obce Ktiš v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany je borovicový les prirodzeného zloženia na serpentinitovom podklade.

## Pozri aj
* Zoznam chránených území v okrese Prachatice

Kategória:Lesy v Česku
Kategória:Chránené územia v okrese Prachatice